wickkiey/tamil-wikipedia-markdown huggingface dataset:
# வெண்டையில் ஒருங்கிணைந்த பயிர் பாதுகாப்பு


**வெண்டையில் ஒருங்கிணைந்த பயிர் பாதுகாப்பு** என்பது வெண்டைக்காய் சாகுபடியில் அதன் பயிர்களை நன்கு பாதுகாப்பது குறித்த ஒரு செய்முறையாகும்  

### சாகுபடி முறைகள்

- மஞ்சள் நரம்பு தேமல் நோய் எதிர்ப்பு இரகங்களை தேர்வு செய்து பயிரிடுதல் வேண்டும்.
- மக்காச்சோளம் (அ) சோளத்தை வயலை சுற்றி நடுவதன் மூலம் தண்டு மற்றும் காய்புழுக்களின் அந்துப்பூச்சிகள் வயயலினுள் நுழைவதை தடுக்க இயலும்.

### இயந்திர முறைகள்:

- டெல்டா மற்றும் மஞ்சள் வண்ண அட்டை பொறியை வைப்பதன் மூலம் சாறுண்ணும் பூச்சிகளின் பாதிப்பை குறைக்கலாம்.
- பறவை தாங்கிகளை எக்டருக்கு 25 வைப்பதன் மூலம் தண்டு மற்றும் காய்த் துளைப்பான்களின் எண்ணிக்கையை குறைக்கலாம்.
- வேப்பங்கொட்டை கரைசல் 5சதம் இரண்டு (அ) மூன்று முறை தெளிப்பது பச்சை தத்துப்பூச்சி, வௌளை ஈ மற்றும் செம்பேனின் பாதிப்பை குறைக்க உதவும். பாதிப்பு பொருளாதார சேதநிலையை தாண்டும்போது ஊடுருவி செல்லும்
- பூச்சிக்கொல்லி மருந்துகளை சரியான அளவில் உயயோகிப்பதன் மூலம் கட்டுப்படுத்தலாம்.
- இனக்கவர்ச்சி பொறியை (பச்சை காய்ப்புழு மற்றும் புள்ளிக் காய்புழுவிற்கு தனித்தனியாக) எக்டருக்கு ஐந்து என்ற எண்ணிக்கையில் வைப்பதன் மூலம் அந்துப்பூச்சியின் நடமாட்டத்தை கண்காணிக்கலாம்.

### உயிரியல் முறைகள்:
- டிரைக்கோகிரம்மா கைலோனிஸ் முட்டை ஒட்டுண்ணியை எக்டருக்கு 1-1.5 இலட்சம் வரை நட்ட 30-35 வது நாள் முதல் வார இடைவெளியில் ஆறுமுறை விடுதல் காய்ப்புழுக்களின் பாதிப்பை குறைக்க உதவும்.
- மஞ்சள் நரம்பு தேமல் நோயால் பாதிக்கப்பட்ட பயிர்களை அவ்வப்போது சேகரித்து அழிக்க வேண்டும்.
- தண்டு மற்றும் காய்ப்புழுக்களால் பாதிக்கப்பட்ட பகுதிகளை சேகரித்து அப்புறப்படுத்துதல் வேண்டும்.

### ரசாயன முறைகள்:

- செம்பேனின் பாதிப்பு அதிகமானால்

ஸ்பைரோமெசிபெரான் -0.5 மிலி/லி (அ)  
புரோப்பர்கைட் -1.5 மிலி/லி (அ)  
அவர்மெக்டின் -1.0 மிலி/லி  
என்றளவில் தெளித்து கட்டுப்படுத்தலாம்.  

- சூடோமோனாஸ் ப்ளுரோசன்ஸ் 5 கிராம்லி/ட்டர் மற்றும் டிரைக்கோடெர்மா விரிடி 5 கிராம்லி/ட்டர் என்றளவில் இலைவழி தெளிப்பும் மற்றும் இவற்றை ஏக்கருக்கு 2 கிலோ என்றளவில் தொழு உரத்துடன் கலந்து இடுவது நோய் தாக்குதலை குறைக்க உதவும்.
பேசில்லோமைசிஸ் லில்லேசினஸ் 2 கிலோவை 100 கிலோ வேப்பம் புண்ணாக்கு (அ) 500 கிலோ மண்புழு உரத்துடன் கலந்து இடுதல் நூற்புழு பாதிப்பை குறைக்க உதவும்.  

வேளாண்மை சார்ந்த தொழில்நுட்பங்கள், (நூல்) 2017 ஜூன்,வேளாண்மைத் துறை, தர்மபுரி
# எள்ளபுடையாம்பட்டி

**எள்ளபுடையாம்பட்டி**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம் எள்ளபுடையாம்பட்டி ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'47.1"N 78°31'02.1"Eஆகும். இங்கு 534 குடும்பங்களும் 2066 மக்களும் வசிக்கின்றனர். இதில் 1074 ஆண்களும் 992 பெண்களும் அடங்குவர்.  

## மேற்கோள்
# பிஷ் ஓயிக்

பிஷ் ஓயிக்(Fish Hoek) என்பதை  பிஷ் காா்னர் அல்லது  பிஷ் கிலேன் என்றும் அழைப்பர். தென்னாப்பிரிக்காவின் கேப் டவுனில் கேப் தீபகற்பத்தில் உள்ள ஃபாப் பேக் பக்கத்தில் பிஷ் ஓயிக் பள்ளத்தாக்கின் கிழக்குப் பகுதியில் உள்ள ஒரு கடலோர நகரமாகும். பிஷ் ஓயிக் முன்பு ஒரு தனி நகராட்சியாக இருந்தது,  இப்போது கேப் டவுன் நகரத்தின் பகுதியாக உள்ளது. கேப் டவுன் கடலோர புறநகர் பகுதியாக உள்ளது.  பிஷ் ஓயிக் பயணிகள், ஓய்வுபெற்றவர்களுக்கும் விடுமுறை தினங்களுக்கும் ஒரு குடியிருப்பாக பிரபலமாக உள்ளது. 'ட்ரெக்'  (trek) மீன் பிடித்தல் மற்றும் கடல் உலாவல், பாய்மரம் மற்றும் சூரிய குளியல் செயல்களை ஓய்வு நேரங்களைக் கொண்டு இணைந்திருக்கும் பாரம்பரிய தொழில்கள் ஆகும்.  
## மேற்கோள்
# நெருப்பு குழி


**நெருப்பு குழி** (fire pit அல்லது a fire hole) என்பது நிலத்தில் குழி தோண்டி அதை கருங்கற்கள், செங்கல் மற்றும் உலோக தகட்டால் கட்டப்பட்ட ஒரு அமைப்பு ஆகும். இதிலிருந்து நெருப்பானது வெளியே பரவாத வகையில் அமைக்க பட்டிருக்கும். இது அனைத்து குளிர் பிரதேச பகுதியில் உள்ள வீடுகளில் கண்டிப்பாக இடம் பெறும் ஒரு அறை. குளிர் காலங்களில் வெப்பத்திற்காக நெருப்பு குழியை சூழ்ந்து அமர்ந்து கொள்வார்கள். பொதுவான வடிவமைப்பில் உருவாக்கப்பட்ட ஆயத்த நெருப்புக் குழிகள் சந்தையில் விற்கப்படுகின்றன.
# டாக்டர். ஹரி சிங் கவுர் பல்கலைக்கழகம்


## பெருமை
மத்தியப் பிரதேசத்தின் பழமையான பல்கலைக்கழகமாக இது இருந்ததால், மாநிலத்தின் பெரும்பாலான கல்லூரிகள் இப்பல்கலைக்கழகத்தி இணைவுக் கல்லூரிகளாக இருந்தன. ஜபல்பூர் கல்லூரி, இந்தியாவின் பழமையான அறிவியல் கல்லூரியாகும். மத்திய இந்தியாவின் பழமையான பொறியியல் கல்லூரியான ஜபல்பூரில் உள்ள அரசு பொறியியல் கல்லூரியும் இந்தப் பல்கலைக்கழகத்துடன் இணைக்கப்பட்ட கல்லூரியாக இருந்தது.  

## வளாகம்

டாக்டர் அரி சிங் கவுர் பல்கலைக்கழகத்தின் முக்கிய வளாகம் பதாரியா மலைகளில் உள்ள சாகர் நகரில் அமைந்துள்ளது. இது 850 ஹெக்டேர் நிலப்பரப்பில் பரந்து விரிந்துள்ளது. மேலும் பல்கலைக்கழகத்தில் பல இணைப்புக் கல்லூரிகள் மற்றும் தொலைதூரக் கல்விப் பிரிவுகளும் உள்ளன. மாணவர்களுக்கு மருத்துவ அறிவியலில் பயிற்சி அளிக்க ஒரு மருத்துவக் கல்லூரி செயல்படுகிறது.  

மாணவ மாணவிகலுக்குத் தனித்தனி விடுதிகள், அரங்கம், உடற்பயிற்சி கூடங்கள், விளையாட்டு வளாகம், விளையாட்டு மைதானங்கள் மற்றும் திறந்தவெளி அரங்கம் என மாணவர்களின் தேவைகளை பூர்த்தி செய்யும் வகையில் அடிப்படை வசதிகளைக் கொண்டுள்ளது.  

## துறைகள்
பல்கலைக்கழகம் இளங்கலை, முதுநிலை, முனைவர் பட்டம், பட்டயம் மற்றும் சான்றிதழ் போன்ற அனைத்து நிலைகளிலும் படிப்புகளை வழங்குகிறது. இது தொலைதூரக் கல்வித் திட்டங்களையும் வழங்குகிறது. இந்தப் பல்கலைக்கழகத்தில் பின்வரும் துறைகள் உள்ளன:  

- வயது வந்தோர் மற்றும் தொடர் கல்வி
- பண்டைய இந்திய வரலாறு, கலாச்சாரம் மற்றும் தொல்லியல்
- மானுடவியல்
- பயன்பாட்டு புவியியல்
- பயன்பாட்டு நுண்ணுயிரியல்
- உயிரி தொழில்நுட்பவியல்
- தாவரவியல்
- வணிக மேலாண்மை
- மத்திய கருவி மையம்
- வேதியியல்
- வர்த்தகம்
- தொடர்பு & பத்திரிகை
- கணினி அறிவியல் & பயன்பாடு
- குற்றவியல் & தடயவியல் அறிவியல்
- பேரிடர் மேலாண்மை
- சுற்றுச்சூழல் மற்றும் சுற்றுச்சூழல் அறிவியல்
- பொருளாதாரம்
- கல்வி
- ஆங்கிலம் மற்றும் ஐரோப்பிய மொழிகள்
- நுண்கலைகள் மற்றும் கலைநிகழ்ச்சிகள்
- பொது மற்றும் பயன்பாட்டு புவியியல்
- இந்தி
- வரலாறு
- தொழில்துறை மற்றும் மருந்து வேதியியல்
- தொலைதூரக் கல்வி நிறுவனம்
- சட்டம்
- நூலகம் மற்றும் தகவல் அறிவியல்
- மொழியியல்
- பொருள் அறிவியல்
- கணிதம் & புள்ளியியல்
- இசை
- மருந்தியல்
- தத்துவம்
- உடற்கல்வி
- இயற்பியல்
- அரசியல் அறிவியல் மற்றும் பொது நிர்வாகம்
- உளவியல்
- சமசுகிருதம்
- சமூகவியல் மற்றும் சமூக பணி
- யோக அறிவியல்
- விலங்கியல்

## மேனாள் மாணவர்கள்
- ரஜ்னீஷ் - ஆன்மீக குரு
- கோவிந்த் நாம்தேவ் - நாடக மற்றும் பாலிவுட் நடிகர்
- யனமலா ராம கிருஷ்ணுடு - ஆந்திர சட்டசபையின் முன்னாள் சபாநாயகர்
- மகேந்திர மேவதி (நடிகர்)
- கே. எஸ். சுதர்சன் - ராஷ்டிரிய சுயம்சேவாக் சங்கம்-மேனாள் தலைவர்
- இராம்குமார் வர்மா - கவிஞர் மற்றும் எழுத்தாளர்
- தினேஷ் பாலிவால் - இந்தியத் தேசிய காங்கிரசு தலைவர்
# யானைக் குறுந்தொட்டி

**யானைக் குறுந்தொட்டி** எனும் இதனைக் **காட்டுக்குறுந்தொட்டி** என்றும் கூறுவர். சிடாராம்பிபொலியோ இதன் தாவரப்பெயர் ஆகும். இது *மால்வேசி* குடும்பத்தைச் சேர்ந்தது. இது இந்தியா, நேபாளம், தமிழகம் முழுவதும் காணப்படுகிறது. இது 1800 மீட்டர் உயரம் வரை வளரும்.  

## பயன்கள்
இதன் வேரும் இலைகளும் சிறுநீர், இதயம் சார்ந்த நோய்கள், மூலம், வீக்கங்களை குணப்படுத்த உதவுகின்றன. வேர், வாத நோய்க்குச் சிறந்த மருந்தாகும். வயிற்றோட்டத்திற்கும் பயன் தரும்.
# கெளாபாறை


**கெளாபாறை** (*Kelapparai*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது எல்லபுடையாம்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், அரூரிலிருந்து 5 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'08.5"N 78°31'42.8"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 785 குடும்பங்களும் 3010 மக்களும் வசிக்கின்றனர். இதில் 1542 ஆண்களும் 1468 பெண்களும் அடங்குவர்.  

## மேற்கோள்
# நந்தன்கனன் விலங்கியல் பூங்கா

நந்தன்கனன் விலங்கியல் பூங்கா புவனேஸ்வர், ஒடிசா, இந்தியாவில் 400 ஹெக்டேர் (990-ஏக்கர்) மிருகக்காட்சிசாலையில் மற்றும் தாவரவியல் பூங்கா உள்ளது. 1960 இல் நிறுவப்பட்டது, இது 1979 ஆம் ஆண்டு பொது மக்களுக்கு திறக்கப்பட்டது மற்றும் 2009 ஆம் ஆண்டில் உலக சங்கம் சோவோஸ் அண்ட் அக்ரிமாரியாஸ் (WAZA) இல் இணைவதற்கு இந்தியாவில் முதன்மையான பூங்காவாக ஆனது. இது ஒரு தாவரவியல் பூங்காவைக் கொண்டிருக்கிறது மற்றும் அதன் ஒரு பகுதி ஒரு சரணாலயமாக அறிவிக்கப்பட்டுள்ளது. நந்தன்கனன், அதாவது ஹென்றின் தோட்டம் என பொருள்படும், [1] தலைநகரான புபனேஷ்வர் அருகே சந்தங்கா வனத்தின் சுற்றுப்புறங்களில் அமைந்துள்ளது, மேலும் 134 ஏக்கர் (54 ஹெக்டர்) கஞ்சியா ஏரி அடங்கும்.  
இணையத்தளம் www.nandankanan.org
# ஊராட்சி ஒன்றிய நடுநிலைப் பள்ளி, குரும்பபாளையம்



**குரும்பபாளையம் ஊராட்சி ஒன்றிய நடுநிலைப்பள்ளி** என்பது கோயம்புத்தூர் மாவட்டம், வடக்கு பொள்ளாச்சியில் உள்ள ஓர் அரசுப் பள்ளியாகும். இப்பள்ளியில் ஒன்று முதல் எட்டாம் வகுப்பு வரை நடைபெறுகிறது.  

## மாணவர்கள்
2023-ஆம் ஆண்டின்படி 76 மாணவர்கள் கல்வி கற்கின்றனர். 6 ஆசிரியர்கள் பணிபுரிகின்றனர்.
# அடினோமெரா லுட்சி



**அடினோமெரா லுட்சி** ( Adenomera lutzi) என்பது லெப்டோடேக்டிலிடே குடும்பத்தைச் சார்ந்த ஓா் தவளை இனம் ஆகும். இது தென்அமொிக்காவின் வடகுதியில் உள்ள கயானா மேல் பொடாரோ நதியில் முதன்முதலாகக் கண்டறியப்பட்டது. காணப்படக்கூடிய ஒரு அகணிய தவளை இனமாகும். இவற்றின இயற்கை வாழ்விவிடங்கள் மித வெப்ப மண்டலம் அல்லது வெப்ப மண்டலம் ஈரமான தாழ்நிலக்காடுகள் மற்றும் வெப்ப மண்டல ஈரமான மான்டேன் காடுகள் ஆகியனவாகும்.
# தென்னை சிவப்புக் கூன் வண்டு



**தென்னை சிவப்புக் கூன் வண்டு** (*Rhynchophorus Ferrugineus*) அல்லது **செந்நிற நீள்மூஞ்சி வண்டு** என்பது தென்னை, பனை, பேரீச்சை மற்றும் எண்ணெய்ப்பனை போன்ற மர வகைகளைத் தாக்கும் அந்துப்பூச்சி வகையைச் சார்ந்த் பூச்சிகளில் மிகவும் அபாயகரமானதாகும்.  
## பரவல்
முதலில் வெப்பமண்டல ஆசியாவிலிருந்து, இந்த் சிவப்புக்கூன் வண்டு ஆப்பிரிக்கா மற்றும் ஐரோப்பாவிற்கு பரவி 1980 களில் மத்தியதரைக் கடலை அடைந்து அங்கே, முதன்முதலில் 1994 ஆம் ஆண்டில் ஸ்பெயினிலும், 2006 ஆம் ஆண்டில் பிரான்சிலும் இருப்பது பதிவு செய்யப்பட்டுள்ளது. மால்டா, இத்தாலி (டஸ்கனி, சிசிலி, காம்பானியா, சார்டினியா, லாசியோ, மார்சே, புக்லியா மற்றும் லிகுரியா), குரோஷியா மற்றும் மாண்டினீக்ரோ ஆகிய நாடுகளில் இந்த வண்டின் மூலம் பரவிய தொற்றுநோய்கள் கண்டறியப்பட்டுள்ளன. இது போர்ச்சுகலின் பெரும்பகுதி முழுவதும், குறிப்பாக தெற்கு முழுவதும் நன்கு பரவியுள்ளது. மேலும் மொராக்கோ, துனிசியா மற்றும் பிற வட ஆப்பிரிக்க நாடுகளிலும் பரவியுள்ளது. இந்த வண்டு முதன்முதலில் அமெரிக்காவில் ஜனவரி 2009 இல் குராக்கோவில் பதிவு செய்யப்பட்டுள்ளது . அதே ஆண்டு அருபாவிலும் பதிவு செய்யப்பட்டுள்ளது. அங்கிருந்து 2010 ஆம் ஆண்டின் பிற்பகுதியில் அமெரிக்காவில் கலிபோர்னியாவின் லகுனா கடற்கரையில் பரவியிருக்கலாம்.  

## உடல் அமைப்பு
இவ் வண்டுகள் சிவப்பு கலந்த பழுப்பு நிறத்தில் முன் பகுதி மூக்கு போல் நீண்டு காணப்படும். வண்டுகள் தண்டுப் பகுதியில் தனது மூக்கினால் சுரண்டி முட்டைகளை இடுகின்றன. முட்டையிலிருந்து கால்கள் இல்லாத புழுக்கள் வெளி வரும். இந்த புழுக்களுக்கு 'மேகட்' என்று பெயர். நன்கு வளர்ந்த புழு தண்டின் உள்ளேயே கூட்டுப் புழுவாக மாறி, பின் வண்டாக வெளி வரும்.  

## சேதங்கள்
இந்த வகை சிவப்பு வண்டுக்கள், உலகமெங்கும், 19 க்கும் மேற்பட்டபனை இனங்களைத் தாக்குவதாகக் கூறப்படுகிறது மேலும் இது உலகின் மிக மோசமான வண்டாகக் கருதப்படுகிறது. தென்கிழக்கு ஆசியாவில் தென்னை மரங்களில் இதன் தாக்கம் முதன்முதலில் பதிவாகியிருந்தாலும் , கடந்த இரண்டு தசாப்தங்களாக பல மத்திய கிழக்கு நாடுகளில் பேரீச்சை மரங்களிலும் பாதிப்பை ஏற்ப்படுத்தியுள்ளது, தற்போது ஆப்பிரிக்கா மற்றும் ஐரோப்பா வரை அதன் வரம்பை விரிவுபடுத்தியுள்ளது. இவ்வண்டுகள் மரத்தின் தண்டுப்பகுதியில் குடைந்து சிறு துவாரத்தை ஏற்படுத்தி உள்ளே சென்று சதைப்பற்றை சிறிது சிறிதாக தின்று விடும். நாளடைவில் பாதிக்கப்பட்ட மரங்கள் முறிந்து விடும். வண்டுகள் துளைத்த துவாரத்தின் வழியாக ஒரு வித பழுப்பு நிறத் திரவம் வடியும்.  

#### கட்டுப்பாட்டு முறைகள்
- பாதிக்கப்பட்ட மரங்களை அப்புறப்படுத்த வேண்டும்
- பாதிக்கப்பட்ட மரத்தின் துவாரங்களில் இரண்டு செல்பாஸ் மாத்திரைகளை வைத்து அடைத்து விட வேண்டும்
- நுவக்ரான் மருந்தை வேர் மூலம் செலுத்த வேண்டும்
- இயற்கை முறையில் கட்டுப்படுத்த 'இனக்கவர்ச்சி பொறி' கொண்டு வண்டுகளை கவர்ந்து அழிக்கலாம்
# ஏக்கல்நத்தம்


**ஏக்கல்நத்தம்** (* Ekkalnatham *) என்பது இந்தியாவின், தமிழ்நாடு மாநிலத்திலுள்ள கிருஷ்ணகிரி மாவட்டத்தில் ஆந்திரப் பிரதேச எல்லையை ஒட்டி உள்ள ஒரு மலை கிராமமாகும்.  

# அமைவிடம்
இந்த கிராமமானது கிருஷ்ணகிரி மாவட்டத்தில், வேப்பனபள்ளி சட்டமன்றத் தொகுதிக்கு உட்பட்ட நாரலபள்ளி ஊராட்சிக்கு உட்பட்ட கிராமமாகும். இந்த கிராமம் நான்கு மலைகளால் சூழப்பட்ட நடுவிலுள்ள சமவெளிப்பகுதியில் அமைந்துள்ளது.  

# பிற தகவல்கள்
இக்கிராமத்தில் 190 வீடுகள் உள்ளன. இங்கு நாயுடு, வன்னியர், மலைவாழ் குரவர்கள், ஆதிதிராவிடர் எனப் பலதரப்பட்ட மக்களாக 850 பேர் வாழ்கின்றனர். இவர்கள் தமிழ், தெலுங்கு, கன்னடம் போன்ற மொழிகளை பேசுகின்றனர். இம்மக்களின் முக்கிய உணவாக அரிசி, கேழ்வரகு, சோளம், பயறுவகைகள், பால். போன்றவை உள்ளன. விவசாயமும், கால்நடை வளர்ப்பும் முக்கிய தொழிலாக உள்ளன. குடிநீருக்ககு கிணறு, குளம், ஏரி ஆகியவை நீர்வள ஆதாரங்களாக உள்ளன. இந்த கிராமத்துக்கு செல்ல நீண்ட காலமாக சாலை வசதி இல்லாமல் இருந்து வந்தது மலைப் பகுதியில் சுமார் ஐந்து கிலோ மீட்டர் நடந்துதான் கிராமத்தை அடையமுடியும். சாலைவசதி வேண்டும் என்ற கோரிக்கையை பல காலமாக இம்மக்கள் எழுப்பிவந்தனர். மேலும் தேர்தல் புறக்கணிப்பு போன்றவற்றில் ஈடுபட்டு தங்கள் எதிர்ப்பைக் காட்டிவந்தனர். இந்திலையில் ரூ.2.50 கோடி மதிப்பில் இக் கிராமத்துக்கு 2021 ஆம் ஆண்டு சாலை அமைக்கப்பட்டு பயன்பாட்டுக்கு கொண்டுவரப்பட்டது.  

# பள்ளி வசதி
1. ஊராட்சி ஒன்றிய நடுநிலைப்பள்ளி மலைப் பகுதியில் செயல்பட்டுவருகிறது. நாள்தோறும் நான்கு ஆசிரியர்கள் தினமும் மலை மீது நடந்து சென்று மாணவர்களுக்கு கல்வி பயிற்றுவிக்கின்றனர்.
1. குழந்தைதொழிளாலர் பள்ளி பகுதிநேரப் பள்ளியாகச் செயல்படுகிறது.

# மருத்துவ வசதி
மருத்துவமனை 7 கிலோமீட்டர் தொலைவில் மேகலசின்னம்பள்ளியில் உள்ளது. 250 ஏக்கர் பரப்பளவில் அமைந்துள்ள காட்டில் மருத்துவ குணம்கொண்ட மூலிகைகள் உள்ளன. அவற்றை மக்கள் பயன்படுத்துகின்றனர்.  

# திருவிழாக்கள்
தை மாதத்தில் ஈஸ்வரன் கோவில் திருவிழா சிறப்பாக நடைபெறும். மக்கள் ஆடல்,பாடல், நடநத்துடன் மகிழ்ச்சியுடன் இவ்விழாவை கொண்டாடுகின்றனர்.  


# துணை நூல்கள்
- பன்முகநோக்கில் கிருஷ்ணகிரி மாவட்டம், முனைவர் கோ. விருது, ஜோதிராஜன் பதிப்பகம், ஓசூர், 2010.
# புதூர், அரூர் வட்டம்


**புதூர்** (*Pudur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது காரைபட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 48 கிலோமீட்டர் தொலைவிலும், அரூரிலிருந்து 8 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°00'34.7"N 78°32'26.4"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 345 குடும்பங்களும் 1231 மக்களும் வசிக்கின்றனர். இதில் 634 ஆண்களும் 597 பெண்களும் அடங்குவர்.  

## மேற்கோள்
# சிறுவாபுரி பாலசுப்பிரமணிய சுவாமி கோயில்



**சிறுவாபுரி பாலசுப்பிரமணியம் கோயில்** (*Siruvapuri Sri Balasubrahmanyam temple*) தமிழ்நாட்டின் சென்னைக்கு அருகிலுள்ள் திருவள்ளூர் மாவட்டத்தில் உள்ள சின்னம்பேடு பகுதியில் அமைந்துள்ளது.சிறுவாபுரி முருகன் கோவில் என்றும் அறியப்படும் இத்திருக்கோயில் 500 ஆண்டுகள் பழமையானதாகும். கிராம மக்கள் சேர்ந்து இக்கோயிலை கட்டியுள்ளனர். அரசாங்க பதிவுகளில் கோயிலின் அசல் பெயர் சின்னம்பேடு என்று குறிப்பிடப்பட்டுள்ளது. 500 ஆண்டுகள் பழமையான இந்த கோவில் சிவபெருமான் மற்றும் அவரது மனைவி பார்வதி தேவி, முருகன் அல்லது கார்த்திகேயரின் மகனுக்காக அர்ப்பணிக்கப்பட்டுள்ளது.  

## தெய்வங்கள்
இக்கோயிலின் முக்கிய தெய்வம் சிறீ பாலசுப்ரமணியர் ஆவார். திரு அண்ணாமலையார் மற்றும் திரு உண்ணாமலை அம்மன் ஆகியோரும் இக்கோயிலில் உள்ளனர். முருகப்பெருமானின் உற்சவ மூர்த்தியான வள்ளி மணாளர் வள்ளியுடன் திருமண கோலத்தில் இங்கு உள்ளார்.  

அருணகிரிநாதரின் சிலை கோயில் கருவறையை நோக்கி உள்ளது. துறவியான இக்கவிஞர் இந்த கோயிலுக்கு பல முறை வருகை தந்து பல திருப்புகழ் பாடல்களைப் பாடினார். முருகப் பெருமானைப் புகழ்ந்து அர்ச்சனை திருப்புகழும் இங்கு பாடப்பட்டது.
# பிரேசிலிய நோய்

**பிரேசிலிய நோய்** என்பது பொருளியலில் உள்ள ஓர்சொற்றொடர். சோயா அவரை போன்ற பொருட்களுக்கான அதிகவிலைகளின் மீது அமெரிக்க டாலருக்கு எதிராக பிரேசிலிய ரெயாலின் மதிப்பை வலுப்படுத்துவதற்கான (around R$1.95) சூழ்நிலையையும் பிரேசிலில் செய்யப்பட்ட பொருட்களுக்கு வெளிநாட்டுச் சந்தைகளில் போட்டியற்ற நிலை இருக்கவேண்டியதையும் விளக்குகிறது.  
1960 களிலும் 1970 களிலும் பெருமளவான இயற்கை எரிவளி ஏற்றுமதிகளினால், நெதர்லாந்து சந்தித்த சிக்கல் 'டச்சு நோய்' என அழைக்கப்பட்டது. இதற்கு நிகராக, 2000 களில் பிரேசிலிய ஏற்றுமதியாளர்களுக்கு ஏற்பட்ட பொருளாதாரச் சிக்கலைக் குறிப்பதற்கு 'பிரேசிலிய நோய்' எனப் பெயரிடப்பட்டது..  

பிரேசிலிய நோய் என்ற வாக்கியம்பொருளியல் இலக்கியத்திலோ அல்லது செய்திஊடகங்களிலோ பெருவாரியாக உபயோகப்படவில்லை.
# சாமி சைன்

**சமி சென்** (Rami Sebai (பிறப்பு: 12, சூலை, 1984) என்வர் ஓர் கனேடிய மற்போர் வல்லுனர் ஆவார். இவர் சிரியா வம்சாவழியைச் சேர்ந்த சேர்ந்த வீரர் ஆவார். தற்பொழுது டபிள்யு டபிள்யு ஈ-ல் ஒப்பந்தமாகி, அங்கே **சாமி சைன்** என்ற புனைப் பெயரில், சிமாக்டவுன் நிகழ்ச்சியில் ஒப்பந்தமாகியுள்ளார் மேலும் இவர் முன்னாள் என் எக்சு டீ வாகையர்.  

இவர் டபிள்யு டபிள்யு ஈ-க்கு ஒப்பந்தமாகும் முன்னதாக, செபே இண்டீபண்டண்ட் சர்கியுடில் எல் செனேரிகோ என்ற புனைப்பெயரில் பங்கேற்றுக் கொண்டிருந்தர், இது மெக்சிகோவை மையமாக கொண்ட, ஓலே என்ற வாசகத்தை பிரதானமாக பயன்படுத்தும் லுச்சாடர் என்னும் கதாபாத்திரத்தை சார்ந்தது. செனேரிகோ 2002 முதல் 2013 வரை முகமூடி அனிந்து பங்கேற்றார். டபிள்யு டபிள்யு ஈ-க்கு ஒப்பந்தமான பின் செபே, முகமூடியின்றி பங்கேற்றார்.
# அகிலாண்டேஸ்வரி

**அகிலாண்டேஸ்வரி** என்பவர் இந்து தெய்வமான பார்வதி தேவியின் முக்கிய வடிவங்களில் ஒன்றாவார். அகிலாண்டேஸ்வரிக்கு திருவானைக்காவலில் புகழ்பெற்ற கோயில் உள்ளது. பார்வதிவின் மற்ற முக்கியமான வடிவங்கள் மதுரை மீனாட்சி, காஞ்சிபுரம் காமட்சி. வாரணாசியில் விஷாலட்சி ஆகும்.  
அகிலாண்டேஸ்வரி என்பதற்கு அகிலம் என்றால் உலகம். உலகத்தை ஆள்பவள் என்று பொருள். இந்த தேவி பற்றிய மேலும் தகவல்கள் திருவானைக்காவல் ஜம்புகேசுவரர் கோயிலில் கிடைக்கின்றன. இவரின் வாகனம் முதலை.  
2012 இல் பாடகர்கள் உன்னி கிருஷ்ணன், ஹரிணி ஆகியோர் இந்த அம்மனின் சிறப்புகளை பாடி வெளியிட்டுள்ள பாடல்கள் "நவசக்தி ஜெய ஜெய சக்தி " என்ற ஆல்பத்தில் இடம் பெற்றுள்ளன இந்த பாடலில் கோயில் மற்றும் அதன் முழு வரலாற்றும் பெரிய முறையில் இடம்பெற்றுள்ளது.
# தாதராவலசை


**தாதராவலசை** (*Tadaravalasai*) என்பது இந்தியாவின், தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம் கீரைபட்டி ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 49 கிலோமீட்டர் தொலைவிலும், அரூரில் இருந்து 15 தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°58'58.9"N 78°32'27.5"E ஆகும்.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த கிராமத்தில் 80 குடும்பங்களும், 315 மக்களும் வசிக்கின்றனர். இதில் பெண்களின் எண்ணிக்கை 44 என்றும், ஆண்களின் எண்ணிக்கை 171 என்றும் உள்ளது. மக்களின் கல்வியறிவு விகிதம் 57.78% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# கழிவறை

s.]]  
மனிதன் மலம், சிறுநீர், மற்றும் கழிவுகளை அகற்றப் பயன்படும் நீர்க்குழாய் முதலிய தொகுதி **கழிவறை**, **கழிப்பறை** அல்லது **கக்கூஸ்** (Toilet) எனப்படும். தமிழில் கழிவறை நீர்க்குழாய் தொகுதி இருக்கும் அறையைக் குறிக்கவே பெரிதும் பயன்படுகின்றது. இந்தக் கட்டுரையில் நீர்க்குழாய் முதலிய தொகுதியையே கழிவறை சுட்டும்.  

## கழிவறை வரலாறு
உடல் கழிவுகளான மலம், சிறுநீர் ஆகியவற்றை உடலிருந்து அகற்றுவது மனிதனின் அன்றாட தேவைகளில் ஒன்று. அனேக நாடுகளில் 1800 களுக்கு முன்னர் காட்டுப்புற அல்லது ஒதுக்குபுற இடங்களிலோ மனிதர் உடல் கழிவுகளை அகற்றினர். சில ஐரோப்பிய நாடுகளில் அறை தொட்டி (champer pot) பயன்படுத்தப்பட்டது.  

1800 பின்னரே தற்கால கழிவறை (toilet) முறையும் அதை ஏதுவாக்கிய முறையும் (Sewage collection and disposal system) நடைமுறைக்கு வந்தது.  

## கழிவறையின் தேவை
கழிவுகளை அவதானமாக அகற்ற வேண்டிய தேவை 1850 பின்னர் தெளிவாக உணரப்பட்டது. கழிவுகள் நீர்நிலைகளை களங்கப்படுத்தினால், அவற்றின் மூலம் நோய்க்கிருமிகள் பரவுவது ஏதுவாகிற்று. கழிவுகளில் நோய்க்கிருமிகள் தங்கி மனிதருக்கு பரப்புவதை மருத்துவர்கள் எடுத்துகூறினர்.  

கழிவு, நீர்நிலை, நோய்க்கிருமி, நோய் ஆகியவற்றின் தொடர்புகள் நிரூபிக்கப்பட்ட பின், கழிவுகளை குடிநீர் நிலைகளில் இருந்து பிரிப்பது தேவையாகிற்று.  

## கழிப்பறையின் வகைகள்
பொதுவாகக் காணப்படும் கழிப்பறைகள் 4 வகைப்படும். அவை பின்வருமாறு:  
1. உலர் கழிப்பறை
1. ஈரக் கழிப்பறை
1. உரக் குழிக் கழிப்பறை
1. சூமேசு (ECOSAN) கழிப்பறை

### உலர் கழிப்பறை
1. எளிய முறைக் குழிக் கழிப்பறை
1. உள் கட்டுமானத்துடன் கூடிய குழிக் கழிப்பறை
1. காற்றோட்டம் மேம்படுத்தப்பட்ட குழிக் கழிப்பறை
1. பிளேர் கழிப்பறை
1. சோபாக் கழிப்பறை

### ஈரக் கழிப்பறை
1. செப்டிக் டேங்க் கழிப்பறை (Septic Tank Toilet)
1. உறிஞ்சு குழிக் கழிப்பறை (Leach pit Toilet)

## கழிவறைத் தொழில்நுட்பம்
## உள்வீட்டு கழிவறை
- தமிழக வீடுகளின் கழிவறைத்தொட்டியை அமைக்கும் விதம் படத்தில் காட்டப்படுகிறது. இது 4அல்லது5 நபர் உள்ள குடும்பத்திற்கு போதுமானதாகும்.பெரும்பாலும், கட்டுக்கற்களைக் கொண்டு உருவாக்கப்படுகிறது. இக்கட்டுமான முறையினை, இயற்கையியல் வல்லுனர் எதிர்க்கின்றனர். ஏனெனில், கழிவுகள் இயற்கை முறைப்படி அழியவேண்டுமேயொழிய, இப்படி தேக்கி வைப்பதால் சுற்றுப்புறம் பாதிக்கப்படுகிறது என்கின்றனர்.

## தமிழ்ச் சூழலில் கழிவறை
தமிழர்கள் வாழ்விடங்கள் பெரும்பாலும் சூடான வெட்ட நிலை பிரதேசங்களாகவே உள்ளன. எனவே காடு கரையில் வெளியில் ஒதுங்குவது இயல்பாக இருந்தது. வெட்பநிலையில் கழிவு காய்ந்து மண்ணுடன் மண்ணாக விரைவில் கலந்து விடுவதால் இது மிகப்பெரிய சூழலியல் விசயமாக தமிழர் மண்ணில் இருந்திருக்கும் வாய்ப்புகளில்லை.தமிழர் வரலாற்றில் விஜயநகரப் பேரரசு காலத்தில் தான் கழிவறைகளை (வெறும் நான்குச் சுவர்கள் கொண்ட மறைவிடம்) சுத்தம் செய்வதற்கு சிலரைக் குடியேற்றம் செய்ததாக அறிகிறோம்."
# கடல் தூண்

வின் விக்டோரியா மாநிலத்தில் உள்ள கடற் தூண்கள்]]  

**கடல் தூண்** (Stack) என்று அழைக்கப்படுவது. கடல் அரிப்பினால் ஏற்படும் நிலத்தோற்றமாகும். கடல் அலைகள் கடற்கரையை சுற்றிலும் அரித்தல், கடத்துதல் மற்றும் படியவைத்தல் ஆகிய பணிகளை செய்கின்றன. கடல் அரிப்பினால் கடலில் கடலோரத்தில்  
எஞ்சி இருக்கின்ற பாறையானது தூணைப் போல் உயரமாக இருப்பவை ஆகும். அவை தூணைப்போல இருப்பதால் கடல் தூண் என்ற பெயர்பெற்றன. காற்றும், நீரும் சேர்ந்த செயல்முறைகளால் காலப்போக்கில் கடல் தூண்கள் உருவாகின்றன.
# அ. சாமநத்தம்


**அ. சாமநத்தம்** (*Samanatham*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீரைபட்டி ஊராட்சிக்கு உட்பட்ட ஒரு கிராமம் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 53 கிலோமீட்டர் தொலைவிலும், அரூரிலிருந்து 34 கிலோமீட்டர் தொலைவிலும், மாநிலத் தலைநகரான சென்னையிலிருந்து 284 கிலோமீட்டர் தொலைவில் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°59'55.0"N 78°32'01.2"E ஆகும்.  

## மக்கள் வகைப்பாடு
இங்கு 52 குடும்பங்களும் 191 மக்களும் வசிக்கின்றனர். இதில் 96 ஆண்களும் 95 பெண்களும் அடங்குவர்.  

## மேற்கோள்
# கபிலரின் கைமாறு



### கபிலரும் பாரியும்
கபிலர் பாண்டிய நாட்டில் திருவாதவூர் எனும் ஊரில் பிறந்தார்.ஆரம்பகாலத்தில் பாண்டிய அரசவைக்கவிஞராக இருந்து பின்பு மதுரை<nowiki/>யை விட்டு வெளியேறி பல்வேறு அரசவைகளில் பங்குபெற்றார்.இச்சமயம் வேளிர் மன்னர்களில் தலைசிறந்த பாரி வள்ளல் பற்றியும் அவரின் நற்பண்புகள், மற்றும் கொடைத்தன்மை பற்றியும் கேள்வியுற்று பறம்பு நாட்டிற்குச் சென்று மன்னரின் உற்ற நண்பனாக தனது கடைசி வாழ்நாள் வரை இருந்தார்.  

#### கபிலரின் கைமாறு
கபிலர் மன்னர் பாரி இறப்புக்குப் பின்னர் பாரியின் இரு மகள்களான அங்கவை, சங்கவை இருவருக்கும் பாதுகாவலராக திகழ்ந்தார். பின்பு பரம்பு நாட்டைவிட்டு மூவரும் வெளியேறினர். பாரியின் மகள்களுக்கு வேளிர் அரச குடும்ப மணமகன் தேடுவதில் தோல்வியடைந்தார். இறுதியில் அவர்களை ஒரு பிராமணக்குடும்பதில் பாதுகாப்பாக விட்டுச்சென்றார். பிற்காலத்தில் அவர்களை ஒளவையார் பாதுகாத்து, இறுதியாக வேளிர் இன மன்னர் மலையமான் காரி குடும்பத்தில் திருமணம் செய்து கொடுத்தார் என சான்றுகள் உள்ளன.
# கணினி - தமிழ் உள்ளீடு முறைகள்



**தமிழ் உள்ளீட்டு முறைகள்** மூலம் தமிழ் மொழி எழுத்துக்கள் பயன்படுத்தி ஒரு தட்டச்சுப் பொறி அல்லது ஒரு கணினி விசைப்பலகை உருவாக்கப்பட்டது.  
இதில் அழகி மற்றும் தமிழ்நாடு எழுத்தாளர் வழங்கும் இரண்டு நிலையான மற்றும் ஒலிப்பு வகை அமைப்பு தட்டச்சு அமைப்புகள் வகை  உள்ளது.  

## ஒலியியல், கணினி அமைப்பு
- கூகுள் எழுத்துப்பெயர்ப்பு
- கூகுள் உள்ளீட்டு முறை ஆசிரியர்கள்(Google IME)
- மைக்ரோசாப்ட் தமிழ் ஒலிபெயர்ப்பு
- ஒலிபெயர்ப்பு வழங்கிய அழகி மென்பொருள்

## மேலும் பார்க்க
- தமிழ் வலைப்பதிவுலகம்
- தமிழ் விசைப்பலகை
# இரட்டைத் திமில் ஒட்டகங்கள்


இரட்டைத் திமில் ஒட்டகங்கள் மங்கோலியாவின் கோஃபி பனிப்பாலைவனம் மற்றும் அதனையொட்டியுள்ள பனிமலைப் பகுதிகளில் காணப்படுகிறது.  
## பண்புகள்

சாதாரணமாக ஒற்றைத் திமில் ஒட்டகங்கள்தான் பெரும்பான்மை வெப்ப பிரதேசங்களில் காணப்படுகிறது. இவ்கவகையான ஒட்டகத்தினைவிட (dromedary)அடர்த்தியான உரோமங்களை உடைய தோலினை உடையது. இரண்டு திமில்களில் கடுமையான குளிருக்கு தன்னை தகவமைத்துக் கொள்ள இது பெரிதும் உதவுகிறது. பனிக்கட்டி நேரடியாக ஆவியாகும் வினையிலும், உயிர்வாழக் கடுமையான நெருக்கடி நிறைந்த சூழலிலும் கூட தன்னை தகவமைத்துக் கொண்டிருக்கிறது.  

## ஆதாரம்
# மா சாகுபடி தொழில் நுட்பம்

இந்தியாவில் மாம்பழ வகைகள் பெரும்பாலும் ஒட்டு மூலம் உற்பத்தி செய்யப்படுகின்றன. வேகமாக வளரக்கூடிய இரகத்தை சேர்ந்த ஒரு வருட மாங்கன்றின் மேல் விருப்பப்படும் இரகத்தினை ஒட்டுவது பொதுவான முறையாகும். சிலநேரம், மண்ணுக்கேற்ப உகந்த இரகங்களின் மேல் சிறந்த குணமுடைய மா இரகங்கள் ஒட்டப் படுகின்றன. இந்திய சீன வகை இரகங்கள் சில விதையிலிருந்தும் வளர்க்கப்படுகின்றன. இவை ஒரு விதையில் பல முளை கருக்களைக் (embryo) கொண்டுள்ளன.  
## எப்படி பயிரிடுவது?
பெங்களுரா, செந்துரா, மல்கோவா, அல்பொன்சா, காலபாடு, பங்னப்பள்ளி, புட்டி, சீரி, ரூமானி, சேலம் பெங்களுரா பொன்ற இரகங்கள் உள்ளன. தோட்டம் அமைக்கும் போது கன்றுகள் 40 – 50 அடி இடைவெளியில் 90x90x90cm pit (ஏக்கருக்கு சுமார் 100 மரங்கள்) நடப்படுகின்றன. சாதாரணமாக, மாமரத்தோட்டங்களில் கழித்து விடுதல் தேவையற்றது. எனினும், முதல் சில ஆண்டுகள் அடிப்பாகத்தில் 3 அடி உயரம் வரை கிளைகள் வளராமல் கழித்து விடுவது நல்லது. அதன் பிறகு மாமரங்கள் தாமாகவே விரும்பத்தகுந்த நிலைக்கு வளரும்  
## பருவம்
ஜுலை முதல் டிசம்பர் வரை.  
## மண்
நல்ல வடிகால் வசதி உள்ள செம்மண் ஏற்றது. அமில-கார அளவு 6.5 முதல் 8.5 வரை இருக்கவேண்டும்.  
## நிலம் தயாரிதல்
1. நிலத்தை 3-4 முறை நன்கு உழ வேண்டும்.
1. வரிசைக்கு வரிசை 6 மீட்டரும் செடிக்கு செடி 10 மீட்டரும் இருக்கவெண்டும்.
1. அடர் நடவு முறையில் வரிசைக்கு வரிசை 5 மீட்டரும் செடிக்கு செடி 10 மீட்டரும் இருக்க வேண்டும்.
1. குழி 3 அடிக்கு 3 அடி இருக்க வேண்டும்.
1. மண், மணல் மற்றும் தொழு உரம் 10 கி.கி மூன்றையும் 2 அடி வரை நிரப்பி ஆற விடவேண்டும்
## கன்று
ஒட்டு கட்டிய செடிகளைதான் நடவுக்கு பயன்படுத்த வேண்டும்.  
1. மேற்கோள்:TNAU,PAIYUR.
# நூற்புச் சக்கரம்

**நூற்புச் சக்கரம்** (spinning wheel) என்பது இழையிலிருந்து நூல் அல்லது நூலிழையினைச் சுழற்றுவதற்காகப் பயன்படும் ஓரு கருவி ஆகும். தொழிற்புரட்சி ஏற்படுவதற்கு முன்னர் பருத்தி நெசவுத் தொழிற்துறைக்கு அடிப்படையாக இருந்தது. தொழிற்புரட்சியின் போது நூற்புச் சக்கரத்திற்கு மாற்றாக இருந்த நூற்குஞ்சென்னி மற்றும் நூற்புச் சட்டம் போன்ற கருவிகளுக்கும் அடிப்படையாக இருந்தது.  

## வரலாறு

- சிந்துவெளி நாகரிக ஆய்வில் ஈடுபட்டுள்ள ஜே. எம். கெனோயர், களிமண் பதிவுமுறையில் காணப்பட்ட நூலின் சீராக்கம் மற்றும் இறுக்கமான நூற்புமுறை ஆகியவை தக்ளியினை விட நூற்புச் சக்கரத்தினைப் பயன்படுத்தியுள்ளனர் என்று குறிப்பிட்டுள்ளார். ஆனால் முக்தார் அகமதுவின் கூற்றுபடி சிந்து சமவெளி மக்கள் இறுக்கமான நூற்புக்காக வரலாற்றுக்கு முந்தைய காலலட்டத்தில் இருந்தே நூற்புக் கதிரைப் பயன்படுத்தியுள்ளதாகக் குறிப்பிட்டுள்ளார்.
# மணிலா அகத்தி


**மணிலா அகத்தி** பிலிப்பீன்சு நாட்டில் உள்ள பன்னாட்டு நெல் ஆராய்ச்சி நிலையத்திலிருந்து 1985 ஆம் ஆண்டு இந்தியாவிற்கு அறிமுகப்படுத்தப்பட்டது.  

## விவரிப்பு
மணிலா அகத்தி மரவியல்புடன் குத்துநிலையாக முரடான ஆண்டு அல்லது குறும்பருவத் தாவரமாக அனைத்துப் பருவங்களிலும்1 முதல் 3மீ உயரம் வளரும்;இதன் தண்டு 15 மிமீ தடித்து நுண் மயிரிழைகளோடிருக்கும்; இலைகள் இணைநிலைக் கூட்டிலைகளாக 12 முதல் 22 வரையிலான சிற்றிலைகளோடு அமையும். கூட்டிலைகள் 7 முதல் 25 செமீ நீளவரை அமையும். கூட்டிலைக் காம்பில் 3 முதை 14 மலர்கள உள்ள பூங்கொத்து இருக்கும். பூக்கள்மஞ்சள் நிறமாக இருக்கும்மிதில் இருபுற வெடிக்கனி திருகலாக 15 முதல்22 செமீ நீளத்துக்கு அமையும். விதைகள் சிறிய உருளயான வெளிர்த்த முதல் கறுத்தது வரையிலான பழுப்பு நிறத்தில் அமையும்.  

## பசுமை உரம்
இது வேர்ப்பாகத்திலும், தண்டு பாகத்திலும் வேர் முடிச்சுக்களைக் கொண்டுள்ளதால் காற்றிலிருந்து தழைச்சத்தினை உறிஞ்சி நெல் பயிருக்குத் தரும்.கோடையில் இதன் வளர்ச்சி அதிகமாக இருக்கும். இது ஒரு பசுந்தாள் உரமாக பயன்படுவதால் நெல் வயலில் 60 நாள் முன்பாகவே விதைத்து பூ வரும் சமயத்தில் மண்ணில் மடக்கி உழ வேண்டும். இதனால் செயற்கை உரம் போடுவதை குறைத்துக் கொள்ளலாம். இயற்கை வேளாண்மைக்கு இது ஒரு நல்ல வளமாகும்.
# ஆயசி நோய்குறி

ஆயாஸி நோய்க்குறி (அல்லது குரோமோசோம் 21   Xq21 நீக்குதல் நோய்க்குறி) [1] என்பது குரோரெய்ரேமிரியா, பிறவிக்குரிய காதுகேளாமை மற்றும் உடல் பருமன் ஆகியவற்றைக் கொண்டிருக்கும் ஒரு நோய்க்குறி ஆகும்.  

## அறிகுறிகள்
- மன அழுத்தம்
- பிறந்த நேரத்தில் காது கேளாமை
- உடல்பருமன்
- Choroideremia
- பார்வை குறைபாடு
- கொரோயிட்டின் மெதுவான பாதிப்பு

## மரபியல் [
x- பிணைப்பு ஒடுங்கு பண்பு ஆயஜி சிண்ட்ரோம் என விவரிக்கப்படுகிறது. நீக்கப்பட்ட அறியப்பட்ட மரபணுக்கள் CHM மற்றும் POU3F4 ஆகியவை Xq21 இருப்பிடத்தில் அமைந்துள்ளன.
# ராமியனஹள்ளி


**இராமியனஹள்ளி** (*Rameyanahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்த கிராமத்தின் குறியீட்டு எண் 643492. இது இராமியனஅள்ளி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாப்பிரெட்டிப்பட்டியில் இருந்து 20 கிலோமீட்டர் தொலைவிலும் தொலைவிலும் உள்ளது. மேலும்  
இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'42.5"N 78°22'31.9"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 765 குடும்பங்களும் 2859 மக்களும் வசிக்கின்றனர். இதில் 1430 ஆண்களும் 1429 பெண்களும் அடங்குவர்.  

## மேற்கோள்
# ரஞ்சித் குமார் தாஸ்


**ரஞ்சித் குமார் தாஸ்** (பிறப்பு: டிசம்பர் 1, 1965) அசாமைச் சேர்ந்த ஒரு அரசியல்வாதி. இவர் பாரதீய ஜனதா கட்சியை சார்ந்த அசாம் மாநில சட்டமன்ற உறுப்பினர் ஆவார். 2016-ம் ஆண்டின் அசாம் சட்டமன்ற அவைத் தலைவராக தேர்வு செய்யப்பட்டார்.  

இவர் அசாம் சட்டமன்றத்திற்கு, சர்போக் சட்டமன்றத் தொகுதியிலிருந்து 2011 மற்றும் 2016 ஆண்டுகளில் தேர்ந்தெடுக்கப்பட்டார்.
# நல்லமுத்து இராமமூர்த்தி


**டி. நல்லமுத்து இராமமூர்த்தி** (*Nallamuthu Ramamurthi*) என்பவர் இந்திய அரசியல்வாதியும், கல்வியாளரும் ஆவார். இவர் இந்திய நாடாளுமன்றத்தின் மேலவையான மாநிலங்களவைக்கு மதராஸ் மாநிலத்திலிருந்து இந்திய தேசிய காங்கிரசு கட்சியினால் உறுப்பினராகத் தேர்ந்தெடுக்கப்பட்டார். இவர் 1946ஆம் ஆண்டு மிஸ் மியர்ஸுக்குப் அடுத்து சென்னை இராணி மேரி கல்லூரியின் முதல்வராகப் பொறுப்பேற்றவர். இவர்தான் இக்கல்லூரியில் முதல்வராகப் பொறுப்பேற்ற முதல் இந்தியர் ஆவார்.  

## வாழ்க்கைக் குறிப்பு
இவர் முத்துலட்சுமி ரெட்டியின் சகோதரி ஆவார். இவர் சென்னையில் உள்ள மகளிர் பள்ளியில் படித்தார். சென்னை மாநிலக்கல்லூரியில் முதுகலைப்பட்டம் பெற்றார். சிறந்த மேடைப்பேச்சாளரான இவர் தமிழ், ஆங்கிலம், தெலுங்கு, ஜெர்மன், பிரெஞ்சு போன்ற மொழிகளிலும் தேர்ச்சி பெற்றார். பிரித்தானிய அரசாங்கத்தின் பொருளுதவியோடு மேற்படிப்புக்காக இலண்டன் சென்றார். பின்னர் இவர் இராணிமேரி கல்லூரியில் பணிக்கு சேர்ந்தார். ராணி மேரி கல்லூரியில் ஐரோப்பிய பெண்களே கல்லூரி முதல்வராக இருந்து வந்த நிலையில். அந்த நடைமுறை மாற்றப்பட்டு முதல் இந்தியப்பெண் முதல்வராக இவர் பொறுப்பேற்றார்.  

## இதரப் பணிகள்
• 1926ல் பாரிசில் நடைபெற்ற பிரித்தானிய காமன்வெல்த் நாடுகளின் கூட்டத்தில் கலந்து கொண்டு உரையாற்றினார்.  

• இந்திய மகளிர் சங்கத்தின் சென்னை மாநிலத்தின் துணைத்தலைவராகப் பொறுப்பு வகித்துள்ளார்.  

• 1932ல் மகளிருக்கு வாக்குரிமை வழங்குதல் தொடர்பாக அமைக்கப்பட்ட லோதியன் குழுவில் பங்கெடுத்துள்ளார்.  

• செஞ்சிலுவைச் சங்கத்தின் செயற்குழு உறுப்பினர்.  

• வரதட்சணை ஒழிப்புக்காக நியமிக்கப்பட்ட நாடாளுமன்ற துணைக்குழுவின் உறுப்பினர்.  

• பன்னாட்டுப் பெண்கள் அமைதி சங்கத்திற்கான துணைத்தலைவர்
# சாம்பல் வெள்ளை ஈ


**சாம்பல் வெள்ளை ஈ** (*Ash whitefly*) என்பது வெள்ளை ஈ சிற்றினம் ஆகும். இது மேற்கு ஐரோவாசியா, இந்தியா, மற்றும் வட ஆப்பிரிக்கா தாயகமாகவும் வட அமெரிக்காவில் அறிமுகப்படுத்தப்பட்ட உயிரினமாகவும் பரவியுள்ளது. இது மாதுளை, ஆப்பிள் மற்றும் பேரி போன்ற பழ மரங்களைத் தாக்கும் ஒரு பூச்சி சிற்றினம். மேலும் இவை அலங்கார மரங்களையும் தாக்கக்கூடியது. இதனைக் கட்டுப்படுத்த *என்கார்சியா இன்ரான்* என்ற ஒட்டுண்ணி பயன்படுத்தப்படுகிறது.
# காமோதினி

**கொமோதினி** (Komotini , , ) கிழக்கு மாசிதோனியா மற்றும் வடகிழக்கு கிரேக்கத்தின் திரேசு பகுதியில் உள்ள ஒரு நகரமாகும். இது ரோதோப்பின் தலைநகரம். இந்த நகரம் 1973 இல் நிறுவப்பட்ட தெமோக்ரிடசு பல்கலைக்கழகத்தின் தாயகமாகும். கொமோதினியில் கணிசமான அளவு துருக்கிய மொழி பேசும் முஸ்லிம் மக்கள் வசிக்கின்றனர்.  

சமவெளியின் வடக்குப் பகுதியில் அதே பெயரில் கட்டப்பட்ட கொமோதினி, வடகிழக்கு கிரேக்கத்தின் முக்கிய நிர்வாக, நிதி மற்றும் கலாச்சார மையங்களில் ஒன்றாகும், மேலும் அப்பகுதியின் முக்கிய விவசாய மையமாக உள்ளது.  

## மக்கள் தொகையியல்
இந்த நகரத்தில் உள்ளூர் கிரேக்கர்கள், அனத்தோலியா மற்றும் கிழக்கு திரேஸில் இருந்து வந்த கிரேக்க அகதிகள், துருக்கியர்கள், போமாக், கிரேக்க மற்றும் உரோமானியர்கள் வம்சாவளியைச் சேர்ந்த முஸ்லிம்கள், ஆர்மீனிய இனப்படுகொலையில் இருந்து தப்பிய அகதிகளின் வழித்தோன்றல்கள் மற்றும் வடகிழக்கு அனதோலியா மற்றும் முன்னாள் சோவியத் ஒன்றியத்தின் (குறிப்பாக சியார்சியா, ஆர்மீனியா, உருசியா மற்றும் கசக்ககஸ்தான் ) பகுதிகளைச் சேர்ந்த கிரேக்கர்கள் உள்ளனர்.  

## தற்போதைய கொமோதினி
கொமோதினி, தற்போது, ஒரு செழிப்பான வணிக மற்றும் நிர்வாக மையமாக உள்ளது. இது நகரத்தின் வரலாற்று மையம் பெரும்பாலான வணிகம் மற்றும் சேவைகளுடன் மையப்படுத்தப்பட்டுள்ளது.
# வள்ளிமதுரை


**வள்ளிமதுரை** (*Vallimadurai*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீரைப்பட்டி ஊராட்சிக்கு உட்பட்டது.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 51 கிலோமீட்டர் தொலைவிலும், அரூரில் இருந்து 11 கிலோ மீட்டர் தொலைவிலும், மாநில தலைநகரான சென்னையிலிருந்து 260 கிலோ மீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°58'04.3"N 78°32'00.0"E ஆகும்.  

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 352 குடும்பங்களும் 1371 மக்களும் வசிக்கின்றனர். இதில் 697 ஆண்களும் 674 பெண்களும் அடங்குவர். கிராமத்தின் மொத்த கல்வியறிவு பெற்றவர்கள் விகிதம் 47.4 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# பலக்கரு உயிரணு

கலக் குறுக்குச் சுவர் அற்ற பல கலக்கருக்கள் உள்ள உயிர்க்கலம் **பலக்கரு உயிரணு** *(coenocyte)* எனப்படுகிறது. இதை வழக்கமான உயிர்க்கல குன்றல் பிளவால் உருவாகாத பல கரு இணைவாகும்.  

## உடலியல் உதாரணங்கள்
### பாசிகள்
பல்வேறு மற்றும் தொடர்பில்லாத குழுக்களில் உள்ள பாசிகளில் பலகருக்கலங்கள் அமைகின்றன. (எ. கா., சிவப்பு பாசிகள் மற்றும் பச்சைப் பாசிகள்).  

### முகிழுயிரிகள்
முகிழுயிரிகளில் டிப்லோமொண்டசு, ஜியார்டியா என இரண்டு கலக்கருக்கள் உள்ளன.  

### முதுகென்பிகள்
எலும்புமுகை, இதயம், முகிழ்கருமுளை போன்ற சில உறுப்புகளிலும் பலகரு உயிரணுக்கள் அமைகின்றன.
# பக்கவாட்டில் நகரும் பாம்புகள்


**பக்கவாட்டில் நகரும் பாம்பு** (*sidewinder*, *horned rattlesnake*, *sidewinder rattlesnake*) தென்மேற்கு அமெரிக்கா, தென் கலிபோர்னியா மற்றும் வடமேற்கு மெக்சிகோவின் பாலைவனப் பகுதிகளில் காணப்படும் குழி விரியன் இனத்தைச் சேர்ந்தது. இதர குழிவிரியன்களைப் போல இதுவும் விஷமுள்ளது. இதன் மூன்று உள்ளினங்கள்  
கண்டறியப்பட்டுள்ளன. இவை பக்கவாட்டில் நகரும் போது மணலில் இவற்றின் உடல் பதிவுகள் கோலம் போட்டது போலிருக்கும். ஒரு பதிவிலிருந்து அடுத்த பதிவிற்கு செல்கையில் அதன் உடலில் இரு மிக சிறிய பகுதிகள் மட்டும் புள்ளியாக தரையைத் தொடுகிறது.  

இதன் சிறிய இனத்தில் முதிர்ச்சியடைந்தவை நீளமுடையவை.  
இப்பாம்புகள் மணிக்கு 4 கிலோ மீட்டர் வேகத்தில் செல்லக்கூடியவை. இப்பாம்பினத்தில் ஆண் பாம்புகளை விட பெண் பாம்புகளே அளவில் பெரிதாக இருக்கும். பாலைவனத்தில் மட்டுமில்லாது வழவழப்பான பரப்புகளிலிலும் விரைவாக செல்லும். இப்பாம்புகளை கொம்புள்ள சங்கிலி கருப்பன் என்றும் கூறுவர். ஏனெனில் இப்பாம்புகளின் கண்களுக்கு மேல் உள்ள செதில்கள் பார்க்க கொம்புகள் போல் இருக்கும். இவை பழுப்பு நிற உடலையும் அதன் மேல் சாம்பல் அல்லது கரும்பழுப்பு நிற பட்டைகளையும் உடையவை.  

இவற்றின் உணவு பல்லிகள், சிறிய அளவு கொறித்துண்ணிகள், கங்காரு எலிகள், சிறிய பறவைகள் போன்றவையாகும். இப்பாம்புகள் பொதுவாக இரவிலே இறை தேட கூடியவை. பகல் நேரங்களில் மணலுக்கடியில் புதைந்து கொள்கின்றன. இவை சுமார் 1.5 முதல் 2 அடி நீளம் இருக்கும். இவை மிகவும் விசத்தன்மை வாய்ந்த பாம்பினங்களாகும்.
# காஞ்சிபுரம் முத்தீசுவரர் கோயில்


**காஞ்சிபுரம் முத்தீசுவரர் கோயில் (கருடேசம்)** என்று அறியப்படும் இது, காஞ்சிபுரத்திலுள்ள சிவன் கோயில்களில் ஒன்றாகும். மேலும் சிவனடியாரைப்போல் வந்த இறைவனின் ஆடையை திருக்குறிப்புத் தொண்டர் துவைத்தளித்த திருக்குளம், கோயிலின் அகத்திலுள்ள இக்கோயில் பற்றிய குறிப்புகள், காஞ்சிப் புராணத்தில் தனிப்படலமாகச் சொல்லப்பட்டு காணப்படுகிறது.  

## இறைவர், வழிபட்டோர்
- இறைவர்: முத்தீஸ்வரர்.
- வழிபட்டோர்: கருடன், திருக்குறிப்புத் தொண்ட நாயனார்.

## தல வரலாறு
கருடன் இவ்விறைவனை வழிபட்டு, தன்னை வருத்திய சத்துருவின் புதல்வர்களாகிய பாம்புகளை அழிக்கும் வரத்தைப் பெற்றதாக சொல்லப்படுகிறது.  

- கருடன் வழிபட்ட கருடேசுவரர் எனும் தனி சந்நிதி இக்கோயில் உட்புறத்தில் உள்ளது.
- கருடன் வழிபட்டமையால் இக்கோயில் **கருடேசம்** எனவும் வழங்கப்படுகிறது.
- திருக்குறிப்புத் தொண்டர் முத்திபேறடைந்த பெரும்பதியாகவும் குறிப்பிடப்படுகிறது.

## தல விளக்கம்
முத்தீச தல விளக்கம் என்பது, காசிப முனிவரின் மனைவியாகிய கத்துரு, சுபருணை ஆகியோர் தத்தம் அழகைப் பாராட்ட நடுநின்ற கணவர் கத்துரு அழகின் மிக்கவள் என்றமையின், தோற்ற சுபருணை, தங்களுள் ஒட்டியவாறு சிறையிடைப் பட்டனள். தேவ அமுதம் கொடுப்பின் விடுதலை பெறுவை என்ற கத்துருவின் விருப்பத்தை நிறைவு செய்யச்சுபருணை காஞ்சியில் முத்தீசரை வணங்கி வரம்பெற்றுக் காசிப முனிவர் அருளால் கருடனை ஈன்று வளர்த்து அவனுக்குக் குறையைக் கூறினள். கருடன் தேவலோகம் சென்று இந்திரனைப் புறங்காணச் செய்து அமுதத்தைக் கைப்பற்றி வருங்கால் தடுத்த திருமாலொடு இருபத்தொரு நாள் நிகழ்ந்த கடும்போரில் வெற்றி தோல்வி கண்டிலன்.  

திருமால் வியந்து ‘வேண்டுவகேள் தருதும்’ என்றனர். கருடன் கேட்டு, ‘நினக்கு யாது வேண்டும் அதனை என்பாற் பெறுக’ எனத் திருமாலை நோக்கிக் கூறினன். ‘எனக்கு வாகனமாம் வரத்தைத் தருக’ என்ற திருமாலுக்கு வருந்தியும் சொல் தவறாது ‘அவ்வாறாகுக’ என்று பின் இசைவு பெற்றுச் சென்று, அமுதத்தைக் கத்துருவிற்குக் கொடுத்துத் தாயைச் சிறைவீடு செய்தனன் கருடன். கருடன் தனது தாய் அருச்சித்த முத்தீசரை வணங்கிக் கத்துருவின் புதல்வர்களாகிய பாம்புகளைக் கொல்லும் வரத்தைப் பெற்றனன். ஏகாலியர் குலத்திற் பிறந்த திருக்குறிப்புத் தொண்ட நாயனாரும் முத்திபெற்றனர். கருடன் வழிபட்ட கருடேசர், முத்தீசர்க்கும் பின்புறம் கோயில் கொண்டுள்ளனர். இக்கோயில் காந்திரோடில் உள்ளது.  

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின் தலைநகரான காஞ்சிபுரத்தின் நடுப்பகுதியில் அடிசன் பேட்டை காந்தி சாலையில் இக்கோயில் அமைந்துள்ளது. மேலும் தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்துநிலையத்திலிருந்து செங்கல்பட்டு செல்லும் பிரதான சாலையின் 2-வது கிலோமீட்டர் தொலைவில் இத்தலமுள்ளது.  

## இவற்றையும் காண்க
- காஞ்சிபுரம் முத்தீசுவரர் கோயில் (முத்தீசம்) (கம்மாளத் தெரு)
- காஞ்சிபுரம் உற்றுக்கேட்ட முத்தீசர் கோயில் (திருமேற்றளித் தெரு)
# கொங்கவேம்பு


**கொங்கவேம்பு** (*Kangavembu*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொங்கவேம்பு ஊராட்சிக்கு உட்பட்டது.  

## அமைவிடம்
இந்த கிராமம் மாவட்ட தலைமையகமான தர்மபுரியில் இருந்து 51 கிலோமீட்டர் தொலைவிலும், அரூரில் இருந்து 11 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°08'16.8"N 78°30'58.4"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 196 குடும்பங்களும் 755 மக்களும் வசிக்கின்றனர். இதில் 382 ஆண்களும் 373 பெண்களும் அடங்குவர்.  

## மேற்கோள்
# நடுவண் கல்வியியல் தொழில்நுட்ப நிறுவனம்

**நடுவண் கல்வியியல் தொழில்நுட்ப நிறுவனம்** (Central Institute of Educational Technology , சுருக்கமாக சிஐஇடி) என்பது ஒரு தன்னாட்சி அமைப்பாகும், இது பள்ளி அளவில் கல்வியின் தரத்தை விரிவுபடுத்துவதற்கும் மேம்படுத்துவதற்கும் வெகுஜன ஊடக தொழில்நுட்பத்தைப் பயன்படுத்துவதை ஊக்குவிப்பதற்காகவும் தேசிய கல்வி ஆராய்ச்சி மற்றும் பயிற்சி குழுவின் (NCERT) கீழ் ஒரு வழிகாட்டும் முகமையாக உருவாக்கப்பட்டது.இந்த நிறுவனம் இந்திய அரசின் கல்வி அமைச்சகத்தால் நிதியளிக்கப்படுகிறது.  

## அமைவிடம்
நடுவன் கல்வி தொழில்நுட்ப நிறுவனம் (CIET) 1984 இல் இந்திய அரசின் மனிதவள மேம்பாட்டு அமைச்சகத்தால், தேசிய கல்வி ஆராய்ச்சி மற்றும் பயிற்சி குழுவின்(NCERT) கீழ் நிறுவப்பட்டது. இந்த நிறுவனம் இந்தியாவின் தலைநகரான புது டெல்லியில் தேசிய கல்வி ஆராய்ச்சி மற்றும் பயிற்சிக் குழு, NIE வளாகத்தில்அமைந்துள்ளது.  

## மாநில கல்வி தொழில்நுட்ப நிறுவனங்கள் (SIET)
இதன் வழிகாட்டுதலின் கீழ் மாநில அரசுகளுடன் ஒருங்கிணைந்து செயல்படும் ஆறு மாநிலங்களில் மாநில தொழில்நுட்ப நிறுவனங்களை CIET அமைத்துள்ளது. அவை பின்வருமாறு,  

- திருவனந்தபுரம், கேரளா
- ஐதராபாத்து
- குசராத்
- புனே
- ஒடிசா (நிதிப் பயன்பாடு தொடர்பான சிக்கல்களால் மூடப்படும் நிலையில் உள்ளது)
- லக்னோ
# சக்கிலிப்பட்டி


**சக்கிலிப்பட்டி**(*Cakkilipaṭṭi*) என்பது இந்தியாவின் தமிழ்நாடு மாநிலத்திலுள்ள தர்மபுரி மாவட்டம், அரூர் வட்டம் கொங்கவேம்பு ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 52 கிலோமீட்டர் தொலைவிலும், அரூரில் இருந்து 14 கிலோமீட்டர் தொலைவிலும் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°07'32.4"N 78°30'40.4"E ஆகும்.  

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 570 வீடுகளும் 2244 மக்களும் வாழ்கின்றனா். இதில் 1135 ஆண்களும், 1109 பெண்களும் அடங்குவர். கல்வியறிவு பெற்றவர்கள் விகிதம் 59.27% ஆகும். இது தமிழ்நாட்டின் சராசரி எழுத்தறிவு விகிதமான 80.09%ஐ விடக்குறைவு.  

## மேற்கோள்
# இராபர்ட் ஹார்டிங் விட்டேகர்



**இராபர்ட் ஹார்டிங் விட்டேகர்** (Robet Harding Whittaker) அமெரிக்காவைச் சேர்ந்த தாவர சூழ்நிலையியல் அறிஞர். இவர் அமெரிக்காவின் கான்சாஸ் பகுதியில் விசிட்டா என்ற இடத்தில் 1920 ஆம் ஆண்டு திசம்பர் 27 ஆம் நாள் பிறந்தார்.  

## கல்வி
இவர் தனது இளங்கலைப் பட்டத்தினை கன்சாஸில் டோபிக்கா என்னும் இடத்தில் வாஸ்பர்ன் முனிசிபல் கல்லூரியில் (தற்போது வாஸ்பர்ன் பல்கலைக்கழகம்) பயின்றார். அதன் பின்னர் இலினாஸ் பல்கலைக்கழகத்தில் இராணுவத்துறையில் முனைவர் பட்டம் பெற்றார்.  

## பணி
இவர் வாசிங்டன் மாநிலக் கல்லூரியில் தனது கற்பித்தல் மற்றும் ஆராய்ச்சியினை மேற்கொண்டார். அதனைத் தொடர்ந்து புரோங்களின் கல்லூரி, கலிபோர்னியா பல்கலைக்கழகம், கார்னல் பல்கலைக்கழகம் ஆகியவற்றில் பணிபுரிந்தார்.  

## சாதனை
இவர் 1969 ஆம் ஆண்டு உலகில் வாழும் உயிரினங்களை மொனிரா, புரோட்டிஸ்டா, பூஞ்சை, தாவர உலகம், விலங்கு உலகம் என ஐந்து வகையாக வகைப்படுத்தினார். எனவே இவர் வகைப்பாட்டியலின் தந்தை எனப் பெயர் பெற்றார்.  

## இறப்பு
1980 ஆம் ஆண்டு அக்டோபர் 20 ஆம் நாளில் தனது 59 ஆவது வயதில் நியூயார்க் அருகில் உள்ள இச்சாக என்னும் இடத்தில் காலமானார்.
# கதம்ப உரு



உயிரினங்களின் உறுப்புகளில் உள்ள சில பகுதிகள் திடீரென்று சில மாற்றம் பெரும். இதற்கு உடல்சடுதி மாற்றம் என்று பெயர். இதன் விளைவாக ஒரு சிறிய பகுதி ஏனைய பகுதியை விட மாறுபட்டு காணப்படும் நிலையே **கதம்ப உரு** ( chimera) எனப் படும். இது பகுதிக் கதம்ப உரு, மிகை கதம்ப உரு, விளிம்பு வட்டக் கதம்ப உரு, குரோமோசோம் கதம்ப உரு என நான்கு வகைப்படும்.  

### பகுதிக் கதம்ப உரு
ஓர் உறுப்பில் மரபியலால் மாறுபட்ட திசுக்கள் காணப்படுகின்றன. நெல்லின் சில பூ வகைகளில் இளஞ்சிவப்பு உமியும், பச்சை நிற உமியும் உள்ளன. இவற்றை கலப்புச் செய்து பார்த்த போது ஒரே மஞ்சரியில் சில பூக்கள் இளஞ் சிவப்பு நிறமாகவும், வேறு சில பச்சை ஆகவும் இருந்தன.நெல், சோளம்,கம்பு ஆகியவற்றின் தண்டு, இலைகளில் பச்சை, வெள்ளை ஆகிய பகுதிகளில் கதம்ப உருக்களைக் காணலாம். கண்டங்கத்திரி, மணத்தக்காளி ஆகியவற்றை கலந்த போது அவற்றின் ஒரு பகுதி கண்டங்கத்திரி போலவும் மற்றொரு பகுதி மணத்தக்காளி போலவும் இருந்தது.
# மேப்கிங் சிறுவர் படை


**மேப்கிங் சிறுவர் படை** (Mafeking Cadet Corps) என்பது 1899-1900 ஆம் ஆண்டுகளில் தென் ஆப்பிரிக்காவில் நடைபெற்ற இரண்டாம் போயர் போரின் போது மேப்கிங் நகரம் முற்றுகையிடப்படுவதற்கு 217 நாள்களுக்கு முன் லார்ட் எட்வர்ட் செசில் (Lord Edward Cecil) என்பவரால் அமைக்கப்பட்ட சிறுவர் படை ஆகும். பிரித்தானிய முதன்மை அமைச்சரின் மகனான செசில் ஊழியர்களுக்கான அதிகாரியாகவும் கோட்டை காவற்படையின் துணை கமாண்டராகவும் இருந்தார். அவர்களின் படை தன் ஆர்வமுடைய போரில் பங்கு கொள்ள போதிய வயது இல்லாத வெள்ளை இன சிறுவர்களை கொண்டதாக இருந்தது. அவர்கள் போர் படை வீரர்களுக்கு உதவியாகவும் தகவல்களை கொண்டு செல்பவர்களாகவும், மருத்துவமனையில் உதவி புரிபவர்களாகவும் இருந்தனர். இதனால் போர் வீரர்களின் ராணுவ வேலை எளிதானது.  

சிறுவர் படையினர் காக்கி நிறச் சீருடையும் அகன்ற தொப்பியும் அணிந்திருந்தனர். ஸ்காட்லாந்து மேட்டு நிலத்தவரின் தொப்பி வகையை போன்று அது ஒரு புறம் மேல் தூக்கியவாறு அமைந்திருந்தது. நகர மக்கள் சிறுவர்களின் சீருடை அழகை பற்றி அடிக்கடி பேசிக்கொண்டனர். 13 வயது சார்ஜன்ட் மேஜர் வார்னர் குட் இயர் என்பவன் படை தலைவனாக இருந்தான்.  

மேப்கிங் சிறுவர் படையே பின்னாளில் சாரணர் படை (boy scouts) துவங்க ஊக்கமாக இருந்தது.  

## படையின் பணிகள்
செய்திகளை நகரத்திற்குள்ளும் கோட்டைக்கு வெளியே கொண்டு செல்வதும் அவர்களின் பணிகளுள் ஒன்றாக இருந்தது. சில சமயம் திறந்த வெளியில் பல மைல் தொலைவு செல்ல வேண்டி இருந்தது. துவக்கத்தில் அவர்கள் கழுதைகளை பயன்படுத்தினர். ஆனால் கோட்டை முற்றுகைக்கு பின் உணவு பற்றாக்குறையானது. எனவே கழுதைகள் உணவானது. அதன் பிறகு அவர்கள் மிதிவண்டிகளை பயன்படுத்தினர்.
# புனித சூசையப்பர் மேல்நிலைப் பள்ளி, செங்கல்பட்டு



**செங்கல்பட்டு புனித சூசையப்பர் மேல்நிலைப் பள்ளி** (*St. Joseph's Higher Secondary School, Chengalpattu*) இந்தியாவின் தமிழ்நாடு மாநிலம் செங்கல்பட்டு நகரத்தில் அமைந்துள்ளது.  

1966 ஆம் ஆண்டு புனித கேப்ரியல் மாண்ட்ஃபோர்டு சகோதரர்களால் செங்கல்பட்டு புனித சூசையப்பர் மேல்நிலைப் பள்ளி தொடங்கப்பட்டது. "கடவுள் எங்கள் நம்பிக்கை" என்ற பொன்மொழியைக் கொண்டு இயங்குகிறது. திருச்சியின் புனித கேப்ரியல் மாண்ட்ஃபோர்டு சகோதரர்கள் மாகாணத்தின் கீழ் ஒரு நிறுவனமாக இப்பள்ளி செயல்படுகிறது.  
## வரலாறு
1800 ஆம் ஆண்டுகளின் பிற்பகுதியில், உள்ளூர்வாசிகளின் குழுவொன்று உள்ளூர் உயர்நிலைப் பள்ளியாக இப்பள்ளியைத் தொடங்கியது. 1931 ஆம் ஆண்டு இப்பள்ளி புனித சூசையப்பர் உயர்நிலைப் பள்ளியாக தரம் உயர்ந்தது. கத்தோலிக்க பிதாக்களால் பள்ளியின் நிர்வாகம் 1966 வரை தொடர்ந்தது. மேத்யூ வடசேரி கடைசியாக தலைமை ஆசிரியராக இருந்தார். 1966 ஆம் ஆண்டில் பள்ளி புனித கேப்ரியல் மாண்ட்ஃபோர்டு சகோதரர்களால் கைப்பற்றப்பட்டது.  
## பாடத்திட்ட இணை செயல்பாடுகள்
- உடற்கல்வி
- விளையாட்டு
- எழுத்தறிவு மற்றும் விவாத சங்கம்
- சாரணர் இயக்கம்
- சமூக சேவை
- கல்வி சுற்றுலா
- கணிதக் கழகம்
- தடகள மன்றம்
- தேசிய மாணவர் படை
- நுண்கலை சங்கம்
- கால்பந்து
- கைப்பந்து
- கூடைப்பந்து
# பா. ஆனந்தகுமார்


**பா. ஆனந்தகுமார்** காந்திகிராம கிராமிய நிகர்நிலைப் பல்கலைக்கழகத்தில் தமிழ்ப் பேராசிரியரும், தமிழறிஞரும், மொழிபெயர்ப்பாளரும் ஒப்பிலக்கிய அறிஞரும் ஆவார்.  

## வாழ்க்கைக் குறிப்பு
பா. ஆனந்தகுமார் மதுரை மாவட்டத்தில் அ.பாதமுத்து, சந்தோசம் ஆகியோருக்குப் பிறந்தார். மதுரை அமெரிக்கன் கல்லூரியில் இளங்கலைப் பட்டமும் மதுரை காமராசர் பல்கலைக்கழகத் தமிழ்த்துறையில் முதுகலைப் பட்டமும் முனைவர் பட்டமும் பெற்றர்.  

## இவரது ஆய்வுகள் மற்றும் எழுதிய நூல்கள்
இவரது முனைவர்பட்ட ஆய்வு "பாரதியார், குமரனாசான், குரஜாடா அப்பாராவு கவிதைகளில் புனைவியல்" என்பதாகும். பேராசிரியர் தி. சு. நடராசனிடம் முனைவர்பட்ட ஆய்வினை மேற்கொண்டவர். தொடர்ந்து, ஆய்வுக் கட்டுரைகளையும், மொழிபெயர்ப்பு நூல்களையும் எழுதி வருகிறார்.  
- தெலுங்கு இலக்கிய வரலாறு
- பாரதியார் ஆசான் அப்பாராவு கவிதைகளில் புனைவியல்
- குஞ்ஞுண்ணி கவிதைகள் (மலையாள மொழிபெயர்ப்பு நூல்)
- இலக்கியமும் பண்பாட்டு மரபுகளும்
- இந்திய ஒப்பிலக்கியம் சுசன் பாசுனெட்டை முன்வைத்து
- இயந்திரம் (மலையாள நாவல் மொழிபெயர்ப்பு)
- தமிழ் ஆராய்ச்சி வரலாற்றில் மார்க்சியப் பேரொளி கா. சிவத்தம்பி
- புலம்பெயர்ந்தோர் இலக்கியம் பனுவல்களும் மதிப்பீடுகளும்
- தமிழ்ச் செவ்விலக்கியங்கள் மீள் வாசிப்பு
- தனிநாயக அடிகளாரின் ஒப்பிலக்கியச் சிந்தனைகள்
- கடற்கரையில் (சிறுகதைத் தொகுப்பு - மலையாள மொழிபெயர்ப்பு)
- பாரதியும் இந்தியக் கவிஞர்களும்

## விருதுகள்
- ' இயந்திரம்' எனும் இவரது மலையாள மொழிபெயர்ப்புப் புதின நூலுக்கு சாகித்திய அகாதமி விருது பெற்றுள்ளார்.

## உசாத்துணைகள்
- 'மொழி,பண்பாட்டு தனித்துவங்களை திட்டமிட்டு குலைக்கும் செயற்பாடே 'காவி அரசியல்', எஸ்.பி.எஸ் வானொலி, 13 நவம்பர் 2019
# நெல் துங்ரோ


| தீநுண்ம வகைப்படுத்தல் |  |
| --- | --- |
| (தரவரிசைப்படுத்தப்படவில்லை): | தீநுண்மம் |
| தொகுதி: | ரைபோவிரியா |
| வகுப்பு: | ரெவ்ட்ராவிரிசெட்டுகள் |
| வரிசை: | *ஆர்டெர்வைரல்ஸ் * |
| குடும்பம்: | *காலிமோவிரிடே* |
| பேரினம்: | *துங்ரோவைரஸ்* |
| இனம்: | <div id="59"></div> |
| தீநுண்மம்: | <div id="66">துங்ரோ தீநுண்மம்</div> |

**துங்ரோ நோய்** என்பது இளம் பயிர்களைத் தாக்கி அதிகளவில் மகசூல் இழப்பை ஏற்படுத்தும் ஒரு நச்சுயிரி நோயாகும். நெல் துங்ரோ பெஸ்லிஃபாம் வைரஸ் மற்றும் நெல் துங்ரோ ஸ்பெரிகல் வைரஸ் போன்ற நுண்ணுயிரிகளால் ஏற்படும் இந்நோய் எல்லாப் பருவங்களிலும் (நாற்றங்கால் முதல் அறுவடை வரை) நெற்பயிர்களைத் தாக்கும். *துங்ரோ* என்பது பிலிப்பினோ பேச்சுவழக்கில் 'வளர்ச்சி சீரழிவு' என்று பொருள்படும்.மேலும் இந்த வைரஸ் முதன்முதலில் பிலிப்பைன்ஸில் 1975 ஆம் ஆண்டில் கண்டறியப்பட்டது.  

## அறிகுறிகள்
தாக்கப்பட்ட இலைகள் முதலில் மஞ்சளாகவும் பின்பு ஆரஞ்சு கலந்த மஞ்சள் அல்லது துரு போன்ற பழுப்பு கலந்த மஞ்சள் நிறமாகக் காணப்படும். செடிகளின் வளர்ச்சி குன்றி நுனி இலைகள் வெளிப்பக்கமாக சுருண்டு காணப்படும். குருத்து இலைகளில் தேமல் போன்ற வெளிறிய திட்டுகள் தென்படும். மேலும் இது நெற்பயிரின் அனைத்து வளர்ச்சி நிலைகளையும் தாக்கக் கூடியதாகும்.  

## பரவும் விதம்
பச்சைத் தத்துப் பூச்சிகள் (நெஃபோடெட்டிக்ஸ் வைரசென்ஸ்) நெற்பயிரின் இலைகளின் சாறினை உறிஞ்சும் போது அவற்றின் குழலுக்குள் உள்ள நச்சுயிரி செடியினுள் செலுத்தப்பட்டு இந்நோய் ஏற்படும். நெற்பயிர் துங்ரோ உருளை வடிவ நச்சுயிரானது 100-300 மிமீ நீளமும், 30-35 மிமீ அகலமும் கொண்டது. இந்த நச்சுயிரியானது இரு உட்கரு அமிலமாக 8.3 கிலோ பைட்ஸ் (8.3 kb) அளவு கொண்டது. நெற்பயிர் துங்ரோ கோள வடிவ நச்சுயிரி சீரான வடிவமுடையது. அதன் குறுக்களவு 30 நானோ மீட்டர் ஆகும். இந்த நச்சுயிரி பலகற்றை ஒரு புரியிழையுடைய உட்கரு அமிலமாக 12 கிலோ பைட்ஸ் அளவைக் கொண்டுள்ளது.
# கதித்தமலை



திருப்பூர் மாவட்டம், ஊத்துக்குளி வட்டத்திற்கு உட்பட்ட, ஊத்துக்குளியில் புகழ் பெற்ற **கதித்தமலை** அமைந்துள்ளது. இது கைத்தமலை என்றும் கதிர்த்தமலை என்றும் அழைக்கப்படுகிறது. இங்கு வெற்றி வேலாயுதசுவாமி திருக்கோவில் அமைந்துள்ளது.  

### வரலாறு
கதித்த என்பதற்கு எழுதல், நற்கதியடைதல், மிகுதல், கனமான, உயர்ந்த என்றெல்லாம் பல பொருள் உண்டு. கதித்த என்னும் சொல்லுக்கு கோபித்த என்ற பொருளும் உண்டு.  

அம்மையப்பனாகிய பெற்றோரிடம் ஞானப்பழத்தை பெறாத முருகன் அவர்களிடம் கோபித்துக்கொண்டு இங்கு வந்தால் (கோபித்தமலை) கதித்தமலை ஆயிற்று என்றும் கூறப்படுகிறது. கைத்தமலை முருகன் கோயில் கிபி 13ஆம் நூற்றாண்டில் கொங்கு மன்னர்களால் கட்டப்பட்டது இந்த கைத்தமலை முருகன் கோயில்.  

### சிறப்பு
தென்னகத்தில் எங்கும் இல்லாத வகையில் இந்த கோவிலில் மரச்சிற்பத்தினால் செய்யப்பட்ட தேர் மலையின் மீது அமைந்துள்ள கோவிலை சுற்றி வலம் வருவது சிறப்பாகும். மற்ற முருகன் கோவில்களில் தேர் மலைக்கு கீழ்தான் வலம் வரும் என்பது குறிப்பிடத்தக்கது.  

### மயூரகிரி
கதித்தமலை மயூரகிரி என்றும் அழைக்கப்படுகிறது. கதித்தமலை மயில் வடிவில் உள்ளது. மயிலுக்கு வடமொழியில் மயூரம் என்று பெயர். அதனால் கதித்தமலையை மயூரகிரி என்றும் மயூரகிரி ஷேத்ரம் என்றும் அழைப்பர். மயூரகிரி சித்தர் இங்கு அடக்கமாகியுள்ளார்.  

### கதிர்த்தமலை
ஆர். தியாகராஜன் அவர்கள் 1966-ஆம் ஆண்டு வெளியிட்ட ஒரு நூலில் கதித்தமலையை கதிர்த்தமலை என குறிப்பிடுகிறார். கதிர்த்த என்னும் சொல்லுக்கு பிரகாசித்தல், ஒளிவிடுதல் என்று பொருள் உண்டு. கதிர் உதிர்த்த மலை, கதித்தமலை ஆயிற்று.  

### ஆலயங்கள்
இந்த கோவிலில் மூலவரின் பின்புறம் வள்ளி, தெய்வானை சன்னதிகள் உள்ளன. திருமணத் தடை நீக்கும் ஆலயமாக உள்ளது. திருமணத்தடை உள்ளவர்கள் மஞ்சள், குங்குமம், கச்சுடை, வளையல், வெற்றிலை, பாக்கு ஆகியவற்றை வைத்து வழிபட்டால் காரியம் கைகூடும் என்பது ஒரு நம்பிக்கை.  

மூலவருக்கு பின்புறம், பாலமரத்தடியில் சுக்குமலையாண்டவர் எழுந்தருளியுள்ளார். இவர் குழந்தைகளுக்கு ஏற்பபட்ட கக்குவான் நோயை தீர்ப்பதாக கூறப்படுகிறது.